
JONAVOS RAJONO SAVIVALDYBĖS TARYBA 
	SPRENDIMAS	DĖL JONAVOS RAJONO SAVIVALDYBĖS TARYBOS 2019 M. GRUODŽIO 19 D. SPRENDIMO NR. 1TS-260 „DĖL UAB „JONAVOS PASLAUGOS“ ADMINISTRUOJAMŲ DAUGIABUČIŲ NAMŲ BENDROJO NAUDOJIMO PATALPŲ VALYMO IR PRISKIRTŲ TERITORIJŲ TVARKYMO MOKESČIŲ TARIFŲ PATVIRTINIMO“ PRIPAŽINIMO NETEKUSIU GALIOS

	2026 m. birželio 25 d.  Nr. 1TS - 
	Jonava



Vadovaudamasi Lietuvos Respublikos vietos savivaldos įstatymo 15 straipsnio 4 dalimi ir Lietuvos Respublikos Vyriausybės 2001 m. gegužės 23 d. nutarimu Nr. 603 „Dėl daugiabučio namo bendrojo naudojimo objektų administravimo nuostatų patvirtinimo“ patvirtintais Daugiabučio namo bendrojo naudojimo objektų administravimo nuostatais, Jonavos rajono savivaldybės taryba nusprendžia:
Pripažinti netekusiu galios Jonavos rajono savivaldybės tarybos 2019 m. gruodžio 19 d. sprendimą Nr. 1TS-260 „Dėl UAB „Jonavos paslaugos“ administruojamų daugiabučių namų bendrojo naudojimo patalpų valymo ir priskirtų teritorijų tvarkymo mokesčių tarifų patvirtinimo“.
Šis sprendimas per vieną mėnesį nuo jo priėmimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, Kaunas) arba Regionų administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas, Vilniaus rūmai, Žygimantų g. 2, Vilnius).

2026 m. birželio ___ d.
Jonava

.	Sprendimo projekto tikslai ir uždaviniai, kiti sprendimui priimti reikalingi pagrindimai.
Sprendimo projekto tikslas – pripažinti netekusiu galios Jonavos rajono savivaldybės tarybos 2019 m. gruodžio 19 d. sprendimą Nr. 1TS-260 „Dėl UAB „Jonavos paslaugos“ administruojamų daugiabučių namų bendrojo naudojimo patalpų valymo ir priskirtų teritorijų tvarkymo mokesčių tarifų patvirtinimo“, nes sprendimo 1 punkte patvirtinti UAB „Jonavos paslaugos“ administruojamų daugiabučių namų bendrojo naudojimo patalpų valymo ir priskirtų teritorijų tvarkymo mokesčių tarifai šiuo metu neatitinka galiojančių teisės aktų.
Daugiabučio namo administratorius (toliau – administratorius), paskirtas Lietuvos Respublikos civilinio kodekso 4.84 straipsnyje nustatyta tvarka savo veikloje, administruojant daugiabučio namo bendrojo naudojimo objektus, vadovaujasi Lietuvos Respublikos Vyriausybės 2001 m. gegužės 23 d. nutarimu Nr. 603 „Dėl daugiabučio namo bendrojo naudojimo objektų administravimo nuostatų patvirtinimo“ patvirtintais Daugiabučio namo bendrojo naudojimo objektų administravimo nuostatais (toliau – Nuostatai) (redakcija galiojanti nuo 2025-11-01). 
Atsižvelgiant į galiojančius teisės aktus sprendimus dėl daugiabučio namo bendrojo naudojimo patalpų valymo ir žemės sklypo priežiūros paslaugų kainų ir tarifų dydžių suderinę su administratoriumi priima daugiabučio namo patalpų savininkai. 
Administratorius kas mėnesį, vadovaudamasis daugiabučio namo patalpų savininkų sprendimu ir Nuostatų 8.6 papunkčiu apskaičiuoja įmoką už bendrojo naudojimo patalpų valymą ir vadovaudamasis Nuostatų 9 punktu apskaičiuoja mokėjimą žemės sklypo priežiūrą.

.	Teisinis reglamentavimas, kuriuo vadovaujantis parengtas sprendimo projektas. Keičiami/naikinami teisės aktai priimant sprendimą.
Sprendimo projektas teikiamas vadovaujantis Lietuvos Respublikos vietos savivaldos įstatymo 15 straipsnio 4 dalimi, kuri numato, kad jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai.
Patalpų savininkams įmoka už bendrojo naudojimo patalpų valymą ir mokėjimas už žemės sklypo priežiūrą (priskirtos teritorijos tvarkymą) apskaičiuojami vadovaujantis Lietuvos Respublikos Vyriausybės 2001 m. gegužės 23 d. nutarimo Nr. 603 „Dėl daugiabučio namo bendrojo naudojimo objektų administravimo nuostatų patvirtinimo“ patvirtintų Daugiabučio namo bendrojo naudojimo objektų administravimo nuostatų 8.6 papunkčiu ir 9 punktu. 
Priėmus sprendimą bus panaikintas Jonavos rajono savivaldybės tarybos 2019 m. gruodžio 19 d. sprendimas Nr. 1TS-260 „Dėl UAB „Jonavos paslaugos“ administruojamų daugiabučių namų bendrojo naudojimo patalpų valymo ir priskirtų teritorijų tvarkymo mokesčių tarifų patvirtinimo“.

.	Laukiami sprendimo priėmimo rezultatai.
Savivaldybės tarybai priėmus sprendimą bus įgyvendinti nuo 2025-11-01 galiojantys  Lietuvos Respublikos Vyriausybės 2001 m. gegužės 23 d. nutarimu Nr. 603 „Dėl daugiabučio namo bendrojo naudojimo objektų administravimo nuostatų patvirtinimo“ patvirtinti Daugiabučio namo bendrojo naudojimo objektų administravimo nuostatų reikalavimai.

.	Lėšų poreikis ir šaltiniai reikalingi sprendimo priėmimui.
Sprendimo priėmimui papildomų lėšų poreikio nėra.

.	Antikorupcinis vertinimas.         
Vadovaujantis LR korupcijos prevencijos įstatymo nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje. 



Turto ir aplinkos apsaugos skyriaus vyriausioji specialistė                                          Vitalija Bublytė

